
AIŠKINAMASIS RAŠTAS

2025 m. rugsėjo 3 d.
Šiauliai

Parengto sprendimo projekto tikslai ir uždaviniai. 
Sprendimo projekto tikslas – pakeisti Trūkstamų sveikatos priežiūros specialistų pritraukimo dirbti Šiaulių miesto savivaldybės sveikatos priežiūros įstaigose finansavimo teikimo tvarkos aprašą (toliau – Tvarkos aprašas).
Sprendimo projekto uždavinys – priimti sprendimą dėl Tvarkos aprašo pakeitimo.

Šiuo metu galiojančiame Tvarkos apraše nenumatyta, kad asmenys negali pasinaudoti keliomis pritraukimo priemonėmis pagal kitas Šiaulių miesto savivaldybės (toliau – Savivaldybė) vykdomas skatinimo programas. Siūloma finansavimą teikti trūkstamiems specialistams, dar nepasinaudojusiems Savivaldybės vykdomomis finansavimo programomis bei pasiruošusiems vykdyti sutartinius įsipareigojimus dirbant Savivaldybės teritorijoje veikiančiose visuomenės sveikatos priežiūros įstaigose ir viešosiose asmens sveikatos priežiūros įstaigose.

Projektu siūloma suderinti Tvarkos aprašo nuostatas su kitų Savivaldybės vykdomų paramos ir finansavimo programų tvarkomis.

Pasekmės teigiamos, nes priėmus sprendimą bus užtikrintas tvarkų suderinamumas ir išvengta finansinių paskatų dubliavimo. Neigiamų pasekmių nenumatoma. 

Priėmus sprendimą bus keičiamas dabar galiojantis Tvarkos aprašas.

Sprendimui įgyvendinti nereikės priimti papildomų teisės aktų.
Sprendimui įgyvendinti reikalingos lėšos.
Sprendimui įgyvendinti papildomos lėšos nereikalingos.
Sprendimo projektą parengė Šiaulių miesto savivaldybės administracijos sveikatos skyrius (toliau – Sveikatos skyrius). Tiesioginis rengėjas – Sveikatos skyriaus vyriausioji specialistė Kristina Strupienė, tel. (8 41) 59 62 28. Projekto iniciatorius: Sveikatos skyrius.

